Source: http://www.graiul.ro/2017/02/24/invingem-si-raminem-in-cartile-play-off-ului/
Timestamp: 2020-04-06 18:54:11+00:00

Document:
Învingem şi rămînem în cărţile play-off-ului? - Graiul Maramuresului total views	<% if ( today_view > 0 ) { %> , views today
Învingem şi rămînem în cărţile play-off-ului?
CSM Agronomia Bucureşti – Ştiinţa Explorări Baia Mare
Deplasare dificilă pentru Ştiinţa Explorări, în etapa a 19-a a campionatului Diviziei A1. Băimărenii vor întîlni azi, 24 februarie, în deplasare, pe CSM Agronomia Bucureşti, formaţie considerată a fi una dintre revelaţiile campionatului, în condiţiile în care se bazează aproape în exclusivitate pe jucători români tineri.
Înaintea întîlnirii de azi, CSM Bucureşti ocupă locul 6 în clasament, cu 31 de puncte, Explorări aflîndu-se pe poziţia a 7-a, cu 21 de puncte. Este ultima şansă pentru trupa lui Marius Botea şi Sorin Pop de a mai spera la locul şase. Băimărenii au nevoie, nea­pă­rat, de o victorie cu 3-0 sau 3-1, ceea ce ar însemna ca diferenţa dintre cele două adversare să se reducă la şapte puncte. Ştiinţa Explorări ar fi obligată ca pînă la finalul sezonului regulat, în ultimele trei etape, să obţină maximum din fiecare meci, iar CSM Bucureşti să nu acumuleze mai mult de un punct. Acestea sînt condiţiile ca băimărenii să încheie pe locul 6 returul campionatului pentru a prinde play-off-ul. Într-adevăr, şansele sînt infime, dar voleibaliştii băimăreni au obligaţia să lupte şi să spere pînă la capăt, iar primul hop este azi, în derby-ul cu CSM.
Din lotul băimărenilor pentru acest meci face parte şi Gabriel Cherbeleaţă, dar acesta are şanse minime să joace, din cauza nevralgiei la spate de care suferă.
Derby-ul dintre CSM Agronomia Bucureşti şi Ştiinţa Explorări Baia Mare, care se va disputa azi, 24 februarie, de la ora 19, în direct la Digi Sport 3, va fi arbitrat de gălăţenii Marin Nicolae şi Florin Dimachi, în timp ce observator FRV va fi Angheluş Cotoanţă (Bucureşti).
În tur, Ştiinţa Explorări s-a impus pe teren propriu cu 3-1.
Programul etapei 19 • Vineri, 24 februarie: CSM Agronomia Bucureşti – Ştiinţa Explorări Baia Mare (ora 19, Digi Sport 3, LIVE SCORE pe www.stiintaexplorari.ro) • Sîmbătă, 25 februarie: Universitatea Cluj-Napoca – CSVM Zalău (ora 12); VCM LPS Piatra Neamţ – SCMU Craiova (ora 16); Banatul Caransebeş – Ştiinţa Bacău (ora 17); Unirea Dej – Steaua Bucureşti (ora 17) • Duminică, 26 februarie: Arcada Galaţi – Tricolorul LMV Ploieşti (ora 13.30, Digi Sport 4).
6 aprilie 2020, 21:54

References: CSM 
 CSM 
 CSM 
 CSM 
 CSM 
 CSM